Dôvodová správa

              Predmetom tohoto materiálu je v zmysle § 28 ods. 3 pism. d  zákona 
č. 92/91 v znení neskorších predpisov (ďalej len zákon) návrh a zdôvodnenie použitia majetku Fondu národného majetku  Slovenskej republiky vo výške rozsahu nákladov spojených s jeho činnosťou  na rok 2002.
         
         V rozpočte je zohľadnená situácia s realizáciou privatizácie, kde sa činnosť Fondu bude koncentrovať do nasledujúcich oblasti:

•	príprava a realizácia nových predajov - uzatvárania kúpnych zmlúv v zmysle príslušných uznesení  vlády a Koncepcie privatizácie majetku štátu alebo majetku Fondu národného majetku SR,
príprava a realizácia nového  predaja späťvzatého majetku po odstúpení od kúpnej zmluvy v zmysle „Spoločného postupu MSPNM SR a Fondu pred vydaním predchádzajúceho písomného súhlasu MSPNM SR k spôsobu naloženia s majetkom Fondu a jeho majetkovými účasťami podľa § 28 ods. 8 zákona“
•	zabezpečenie kontroly a naplnenia zmluvných záväzkov nadobúdateľov, ktoré vyplývajú zo schválených  privatizačných projektov, uznesení vlády SR alebo z iného obchodného vzťahu (kontrola a započítavanie investícií, starostlivosť o dodržanie platobných podmienok, posudzovanie ďalšieho nakladania  s privatizovaným  majetkom a pod.)
     Fond národného majetku SR prostredníctvom svojich pracovníkov vykonáva kontrolu  plnenia 
     zmluvných podmienok vyplývajúcich kúpno-predajných zmlúv, ďalej kontrolu stavu a nakladania
     s privatizovaným majetkom v obchodných spoločnostiach.
•	zabezpečenie vymáhania pohľadávok z kúpnych zmlúv a pohľadávok voči prvonadobúdateľom po odstúpení od kúpnych zmlúv,  sledovanie  právneho  postavenia dlžníkov fondu (ich vstup do konkurzu a podania návrhu na vyhlásenie konkurzu na majetok dlžníka alebo likvidácie, uplatňovanie veriteľských  nárokov v konkurzných a vyrovnávacích konaniach). 
•	zabezpečenie základnej úlohy  súvisiacej s činnosťou Fondu ako emitenta dlhopisov Fondu národného majetku  SR t. j. zabezpečiť zrušenie registrácie predmetnej emisie dlhopisov FNM SR , zabezpečiť plnenie úloh plynúcich z reklamačných konaní vo veciach neprevzatých finančných prostriedkov, ako aj ďalších reklamácií, doriešiť exekučné konania a konania o výkone súdnych rozhodnutí týkajúcich sa dlhopisov
•	vysporiadavanie pohľadávok fondu v rámci postúpenia pohľadávok
•	výkon akcionárskych práv Fondu národného majetku a zastupovanie záujmov vlastníka pri nakladaní s majetkom akciových spoločností
•	vybavovanie právnej a ekonomickej agendy súvisiacej s vysporiadaním minulých reštitučných nárokov v nadväznosti na privatizáciu majetku štátu, majetkové posúdenie a vykonávanie zmluvných bezodplatných prevodov
•	zabezpečenie majetkových účastí Fondu v akciových spoločnostiach na verejnom trhu cenných papierov podľa schválených zmlúv a rozhodnutí o privatizácií a prevodov podľa zmlúv o REPO obchodoch prostredníctvom obchodníka s cennými papiermi
•	zabezpečenie evidencie a archivácie dokumentácie súvisiacej s realizáciou privatizačných projektov a dokumentácie súvisiacej s výkonom akcionárskych       práv v akciových spoločnostiach

Stručná charakteristika rozpočtu na rok 2002

Rekapitulácia prevádzkových a investičných nákladov na činnosť Fondu v
tis. Sk

prevádzkové náklady
	
127 116	

investičné náklady
	
7 100

Spolu:
	
134 216	

Celkové náklady na činnosť Fondu činia v návrhu rozpočtu čiastku 
134 216 tis. Sk, čo predstavuje oproti rozpočtu na rok 2001 rast 
o 6,0%, pri raste prevádzkových nákladov o 6,0 % a pri raste investičných nákladov o 3,0 %. 

Zdôvodnenie nárastu vybraných položiek nákladov fondu v rozpočte na rok 2002 (skladba nárastu vo výške 7 395 tis. Sk).

Vyššie uvedené činnosti sa budú zabezpečovať s nezmeneným počtom pracovníkov Fondu národného majetku SR  170 osôb. 
Pre rok 2002 sa počíta :
           So zvýšenou položkou na spotrebu materiálu t. j. nákladmi na kancelárske potreby, papier, tonery, náhradné diely na motorové vozidlá, navrhované zvýšenie 800 tis. Sk je z dôvodu vysokého zvýšenia cien s porovnaním roku 2000 a 2001, kde sa pre rok 2001 očakáva z uvedeného dôvodu prekročenie plánovaného rozpočtu.
           So zvýšeným nárokom na mzdový fond (v celkovej výške 52,2 mil. Sk), z dôvodu nevyhnutného zvýšenia miezd a za účelom rekonštrukcie tarifného zaradenia výkonných pracovníkov. Absolútny nárast predstavuje 8 %, t.j. 3,8 mil. Sk. 
Zvýšením miezd treba uvažovať aj zvýšením 8 % v položke zákonné sociálne poistenie vyplývajúce zo zákonov č. 273/94, 274/94, 387/96 Zb v znení ďalších zmien a doplnkov, ktoré predstavuje 38 % mzdovej položky v absolútnom vyjadrení zvýšenie o 1,7 mil .Sk. 
Ďalej zvýšenie miezd má dopad aj na nákladovú  položku sociálne náklady vo výške 75 tis. Sk, ktoré predstavujú 2 %  z objemu vyplatených miezd v zmysle zákona 152/1994 a Kolektívnej zmluvy Fondu.
    Objem odmien členov Prezídia a Dozornej rady zostáva na úrovni roka 2001.
Podľa predbežných rokovaní s prenajímateľom sa očakáva zvýšenie v položke nájomného o 1 mil. Sk. 
Na zdôvodnenie uvádzame:
      V súčasnosti FNM SR prenajíma administratívne priestory v celkovej rozlohe      4 673 m2  za cenu 313,- Sk na m2. Ročné nájomné za garáže a parkovacie plochy je 296,3 tis. Sk za rok .
	Na rok 2002 avizoval majiteľ administratívnej budovy Doprastav, a.s. - pri zachovaní prenajatej plochy, nárast cien služieb cca o 15 % z dôvodu:
•	zmien cien energií,
•	z toho vyplývajúceho zvýšenia dodávok tepla a teplej vody,
•	zvýšenia cien vodného stočného,
     Aj napriek  avizovanému zvýšeniu uvedenej položky Fond pri návrhu rozpočtu zvyšuje položku  o cca 6%, v absolútnom vyjadrení 1 mil. Sk.  Minimalizáciu zvýšenia položky sa bude Fond snažiť zabezpečiť  vzájomnou dohodou s nájomcom a inými  úspornými opatreniami.
Vzhľadom na charakter činnosti Fondu, ktorý vyžaduje mobilnosť pracovníkov, (kontrola uznaných investícií v rámci miestnych prehliadok, výkon práv akcionára, činnosti potrebné pri odstupovaní od zmlúv, právneho zastupovania), ako aj z dôvodu narastajúcich nákladov na údržbu zastaralého vozového parku bude potrebné vymeniť ďalšie motorové vozidlá a to tie, ktoré predstavujú vysoké náklady na údržbu. Pričom je potrebné upozorniť, že pri zvýšení tejto investičnej položky by preukázateľne klesli náklady na opravu motorových vozidiel a na nákup materiálu v súvislosti s ich opravami.

V roku 2001 sa navrhuje vyradiť motorové vozidlá nasledovne:
Škoda  Felícia	  ŠPZ BA  182	 odcudzené	
 Škoda Felícia	rok výroby: 1995	najazdené : 150 000km,
poruchové, vysoké náklady na opravu	
Za odcudzené motorové vozidlo bola vyplatená poistná náhrada v roku 2001, ktorá spolu s ostatnými výnosmi je mimorozpočtovou položkou (nepoužije sa, ale sa vracia do tzv. veľkého rozpočtu).

          Zvýšenie investičnej položky „počítačová sieť a výpočtová technika „ je z dôvodu náhrady výpočtovej techniky zastaralých zariadení na uzlových bodoch siete, ako aj modernizácie software-ového a hartware-ového vybavenia potrebného k činnosti Fondu.  V zmysle zákona č. 441/2000 Z.z. ktorým sa mení a dopĺňa zákon č. 303/1995 Z.z. o rozpočtových pravidlách a zákon č. 92/1991 Zb. o podmienkach prevodu majetku štátu na iné osoby bude Fond povinný  od roku 2003 uplatňovať rozpočtovú klasifikáciu pri zostavovaní rozpočtu a pri výkazníctve. Náklady na s tým súvisiacu úpravu účtovníckeho software-u  sa odhadujú vo výške 0,3 mil. Sk.	
V nadväznosti na náhradu zastaralých počítačov sa očakáva zníženie nákladov na opravu a spotrebu materiálu charakteru výpočtová technika, prípadne náklady na jej technické zhodnotenie. 
V položke ostatné investície sa počíta s rezervou 0,5 mil. Sk na prípadný nákup pozemkov pod bytmi, ktoré sa v dôsledku  vyhraných súdnych sporov dostali naspäť do vlastníctva fondu.  
Treba zdôrazniť, že z hľadiska finančného plnenia dochádza k skutočnému nižšiemu čerpaniu prevádzkových nákladov (t.j. pre rok 2002 o 2,9 mil Sk), pretože duplicita pojatia nákladov na nehmotný investičný majetok (programové vybavenie) aj do položky investičné náklady, aj do položky odpisy v rámci prevádzkových nákladov sa v zmysle Opatrení a postupov účtovania pre Fond národného majetku dodnes v účtovníctve a výkazníctve zachováva. 

          V záujme operatívnejšieho riešenia možných problémov je potrebné zveriť do právomoci Prezídia upravovanie presunu v jednotlivých položkách tak, aby celkové prevádzkové  a investičné náklady boli dodržané v rozpočtovej výške. 

V ďalšej časti materiálu uvádzame podrobný popis obsahu jednotlivých rozpočtových položiek, vývoj rozpočtovaných nákladov fondu v porovnaní s rokom 2001 spolu s návrhom  na rok 2002
 
Príloha č. 1 - Položkové čerpanie nákladov na činnosť FNM SR
Príloha č. 2 - Vývoj rozpočtovaných prevádzkových nákladov na činnosť FNM SR za 
                     rok 2001 a návrh na rok 2002
Príloha č. 3 - Vývoj rozpočtovaných investičných nákladov na činnosť FNM SR za 
                     rok 2001 a návrh na rok 2002